എം.വി. ജയരാജൻ

2019 മുതൽ 2025 വരെ മാർക്സിസ്റ്റ് പാർട്ടിയുടെ കണ്ണൂർ ജില്ലാ സെക്രട്ടറിയായിരുന്ന
പെരളശേരിയിൽ നിന്നുള്ള മുതിർന്ന 
സിപിഎം നേതാവാണ്
 എം.വി.ജയരാജൻ(24 മെയ് 1960) 
1996, 2001 നിയമസഭ തിരഞ്ഞെടുപ്പുകളിൽ എടക്കാട് മണ്ഡലത്തിൽ നിന്ന് നിയമസഭാംഗമായി 
തിരഞ്ഞെടുക്കപ്പെട്ട ജയരാജൻ 
1998 മുതൽ മാർക്സിസ്റ്റ് പാർട്ടിയുടെ
സംസ്ഥാന സമിതി അംഗവും
2025 മുതൽ പാർട്ടി സംസ്ഥാന സെക്രട്ടറിയേറ്റ് അംഗവുമാണ്.https://www.madhyamam.com/kerala/mv-jayarajan-lok-sabha-elections-kannur-1262294

 ജീവിത രേഖ 
കണ്ണൂർ ജില്ലയിലെ പെരളശേരിയിൽ
വി കെ കുമാരൻ്റെയും എം വി ദേവകിയുടേയും മകനായി 1960 മെയ് 24ന് ജനനം. പ്രാഥമിക വിദ്യാഭ്യാസത്തിന് ശേഷം
നിയമ ബിരുദം നേടി.
വിദ്യാർത്ഥി യുവജന പ്രസ്ഥാനങ്ങളിലൂടെ
പൊതുരംഗത്ത് സജീവമായി.

എസ്എഫ്ഐ കണ്ണൂർ ജില്ലാ പ്രസിഡൻ്റ്,
സംസ്ഥാന ജോയിൻ്റ് സെക്രട്ടറി,
ഡിവൈഎഫ്ഐ ബ്ലോക്ക്, ജില്ലാ സെക്രട്ടറി, സംസ്ഥാന സെക്രട്ടറി,
അഖിലേന്ത്യ ജോയിൻ്റ് സെക്രട്ടറി,
ലോട്ടറി ഏജൻ്റ്സ് & സെല്ലേഴ്സ്
വെൽഫയർ ഫണ്ട് ബോർഡ് ചെയർമാൻ,
ലോട്ടറി ഏജൻ്റ്സ് & സെല്ലേഴ്സ് യൂണിയൻ
സംസ്ഥാന ജനറൽ സെക്രട്ടറി 
എന്നീ നിലകളിലും പ്രവർത്തിച്ചിട്ടുണ്ട്.

1996, 2001 നിയമസഭ തിരഞ്ഞെടുപ്പുകളിൽ എടക്കാട് മണ്ഡലത്തിൽ നിന്ന് വിജയിച്ചു നിയമസഭാംഗമായ എം.വി.ജയരാജൻ
2009-ലെ നിയമസഭ ഉപ-തിരഞ്ഞെടുപ്പിൽ
കണ്ണൂരിൽ നിന്ന് മത്സരിച്ചെങ്കിലും
കോൺഗ്രസിലെ എ.പി. അബ്ദുള്ളക്കുട്ടിയോട് പരാജയപ്പെട്ടു.

1998 മുതൽ മാർക്സിസ്റ്റ് പാർട്ടി
സംസ്ഥാന കമ്മിറ്റി അംഗമായി തുടരുന്ന
ജയരാജൻ നിലവിൽ
സിഐടിയുവിൻ്റെ സംസ്ഥാന കമ്മറ്റി അംഗവും കേന്ദ്ര പ്രവർത്തക സമിതി അംഗവുമാണ്.

2019-ലെ ലോക്‌സഭ തിരഞ്ഞെടുപ്പിൽ
പാർട്ടി കണ്ണൂർ ജില്ലാ സെക്രട്ടറിയായിരുന്ന
പി.ജയരാജൻ വടകര മണ്ഡത്തിൽ 
സ്ഥാനാർത്ഥിയായതോടെ
മാർക്സിസ്റ്റ് പാർട്ടിയുടെ കണ്ണൂർ ജില്ലാ സെക്രട്ടറിയായി തെരഞ്ഞെടുക്കപ്പെട്ടു.

2024-ലെ ലോക്‌സഭ തിരഞ്ഞെടുപ്പിൽ കണ്ണൂർ പാർലമെൻ്റ് മണ്ഡലത്തിൽ നിന്ന്
മത്സരിച്ചെങ്കിലും കോൺഗ്രസ് നേതാവായ കെ. സുധാകരനോട്
പരാജയപ്പെട്ടു.
MEMBERS OF PREVIOUS ASSEMBLY - ELEVENTH KLA

2025-ൽ കൊല്ലത്ത് വച്ച് നടന്ന 
മാർക്സിസ്റ്റ് പാർട്ടി സംസ്ഥാന സമ്മേളനത്തിൽ പാർട്ടി സംസ്ഥാന സെക്രട്ടറിയേറ്റ് അംഗമായി തിരഞ്ഞെടുക്കപ്പെട്ടതിനെ തുടർന്ന്
എം.വി.ജയരാജന് പകരം
കെ.കെ.രാഗേഷ് കണ്ണൂർ ജില്ലാ സെക്രട്ടറിയായി.

വിവാദം
ജഡ്ജിമാരെ ശുംഭന്മാർ എന്ന് ആക്ഷേപിച്ചതിനാൽ ഇദ്ദേഹത്തിനെതിരെ കോടതീയലക്ഷ്യത്തിന് ഹൈക്കോടതി സ്വമേധയാ കേസെടുക്കുകയും ആറു മാസത്തെ സാധാരണ തടവിനും 2000 രൂപ പിഴയ്ക്കും 2011 നവംബർ 8-ന് ശിഷിച്ചിരുന്നു. 2010 ജൂൺ 26ന് കണ്ണൂരിൽ ചേർന്ന യോഗത്തിലാണ് ഇദ്ദേഹം കോടതിയുടെ വഴിയോര യോഗ നിരോധന ഉത്തരവിനെതിരെ പരാമർശം നടത്തിയത്. അപ്പീൽ നൽകാനുള്ള അവകാശം നിഷേധിച്ച ഹൈക്കോടതി നടപടിയെ സുപ്രീം കോടതി വിമർശിക്കുകയും സ്വാഭാവിക നീതി നൽകേണ്ടതായിരുന്നെന്ന് അഭിപ്രായപ്പെടുകയും ചെയ്തു. തുടർന്നാണ് നവംബർ 15-ന് ജയരാജന് ജാമ്യം അനുവദിച്ചത്. അതോടൊപ്പം പതിനായിരം രൂപയുടെ ബോണ്ട് ഹാജരാക്കുകയും ഹൈക്കോടതി പിഴയിട്ട രണ്ടായിരം രൂപ കെട്ടിവയ്ക്കാനും ഉത്തരവിട്ടിരുന്നു. സുപ്രീം കോടതി ജാമ്യം അനുവദിച്ച പ്രകാരം നവംബർ 16-ന് ജയരാജൻ ജയിൽ മോചിതനായി.

അവലംബം

വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:പതിനൊന്നാം കേരള നിയമസഭാംഗങ്ങൾ
വർഗ്ഗം:പത്താം കേരള നിയമസഭാംഗങ്ങൾ
വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:മേയ് 24-ന് ജനിച്ചവർ
വർഗ്ഗം:1960-കളിൽ ജനിച്ചവർ